২০২৪ স্কটল্যান্ড ত্রিদেশীয় সিরিজ
২০২৪ স্কটল্যান্ড ত্রিদেশীয় সিরিজ ছিল ২০২৪–২০২৬ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৩য় পর্ব যা ২০২৪ সালের জুলাই মাসে স্কটল্যান্ডে অনুষ্ঠিত হয়। সিরিজটি ছিল ওমান, নামিবিয়া ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ। সিরিজটির ম্যাচসমূহ একদিনের আন্তর্জাতিক (ওডিআই) হিসেবে খেলা হয়। সিরিজটি প্রাথমিকভাবে ২০২৪ সালের মে মাসে অনুষ্ঠিত হওয়ার কথা ছিল, কিন্তু আবহাওয়ার কারণে খেলার মাঠ প্রস্তুতকরণে সমস্যার সৃষ্টি হওয়ায় ২০২৪ সালের এপ্রিল মাসে সিরিজটি জুলাই পর্যন্ত স্থগিত করার ঘোষণা দেয়া হয়। সিরিজটির পর স্কটল্যান্ড ও ওমানের মধ্যে একটি দ্বিপাক্ষিক টোয়েন্টি২০ আন্তর্জাতিক (টি২০আই) ম্যাচ অনুষ্ঠিত হওয়ার কথা ছিল, কিন্তু সিরিজ স্থগিত করার পাশাপাশি দ্বিপাক্ষিক ম্যাচটিও বাতিল ঘোষণা করা হয়।